# Kto skartoval Matovičovu výpoveď?

02. august 2011, 11:55

[0](http://www.pluska.sk/slovensko/politika/kto-skartoval-matovicovu-vypoved.html" \l "fb-coment" \o "Prejsť na diskusiu)

**Líder Obyčajných** [**ľudí**](http://www.inclick.sk/returns/redirect.php?goto=2582&pr=0.13&w_id=895&tstamp=1358323184&pid=540&cd=0b8b39cb2fa84c39a7aed3bb38d688e8&f=1) **a nezávislý poslanec Igor Matovič si v piatok 2,5 hodiny vylieval srdce u Jozefa Čentéša na Generálnej prokuratúre. Rozprával najmä o politických nomináciách či údajnej korupcii v koalícií. Jeho výpoveď však niekto skartoval! Vinník sa doposiaľ nenašiel.**



Igor Matovič vchádza do budovy Generálnej prokuratúry. Foto: TASR

Ako v utorok uviedol Matovič, keď sa výsluch skončil, Čentéš nariadil asistentke, aby jeho výpoveď vymazala z počítača. Matovičova výpoveď už bola vytlačená a podpísaná. Čentéš nechcel, aby výpoveď ostala v počítači, nakoľko išlo o počítač jeho kolegu. O čosi neskôr však Čentéš volal Matovičovi, že jeho výpoveď omylom skartovali. Matovič sa teda vrátil a výpoveď zopakoval.

Priebeh opísal i Matovič: ***"Prišiel som na prokuratúru, výsluch trval do pol jednej. Následne pán Čentéš požiadal asistentku, aby výpoveď z počítača vymazala,*** [***mal***](http://www.inclick.sk/returns/redirect.php?goto=1703&pr=0.17&w_id=1222&tstamp=1358323184&pid=540&cd=f1c1bcb65bc0aa571b129d8eddb97464&f=1) ***ju aj v písomnej podobe na papieri. Počítač patril riaditeľovi Trestného odboru GP Tiborovi Šumichrastovi. Odišiel som na obed a približne okolo druhej mi Čentéš volal, či by som sa nemohol vrátiť, lebo moju výpoveď skartovali. Vrátil som sa a a nanovo sme tú výpoveď urobili."***

## Hovorkyňa GP: Asistentky to neboli!

Budúci šéf prokurátorov Jozef Čentéš v piatok pre TA3 uviedol, že výpoveď skartovali omylom asistentky. ***"Informácie, že administratívne pracovníčky skartovali omylom časť spisového materiálu, nie sú pravdivé. Skartáciu vykonal niekto iný,"*** uviedla hovorkyňa GP Jana Tökölyová.

Čentéš pre [Slovenskú](http://www.inclick.sk/returns/redirect.php?goto=2613&pr=0.3&w_id=198&tstamp=1358323184&pid=540&cd=f227f925331ecfc57dba5c8d70733bcf&f=1) televíziu odmietol, že by v tomto prípade išlo o zámer. ***"Boli vytlačené celkovo tri takéto zápisnice o výpovedi. Pán poslanec si všetky prečítal, podpísal a ja som ich dal s ďalšími mojimi podkladmi do spisu. Vzhľadom k tomu, že v tom spise boli aj moje poznámky, tak tieto poznámky, ktoré som potreboval na prípravu k výsluchu, som nechal skartovať a omylom sa skartovala aj zápisnica o výsluchu pána poslanca NR SR,***" povedal.

## Matovič sa Čentéša zastal

Matovič sa budúceho šéfa prokurátorov zastal. ***"Výpoveď bola urobená profesionálne, mal som z nej veľmi dobrý pocit a nemal som najmenší pocit manipulácie,"*** povedal.

Autor: Pluska.sk/ag